Тулыһынса тиерлек Канада ҡалҡаныxa0— боҙланыу тарихы булған ҙур ташлы яҫы таулыҡ менән ҡапланғанлыҡтан, ярымутрауҙа бик күп күлдәр урынлашҡан. Квебек провинцияһында ғына төрлө ҙурлыҡтағы ярты миллиондан ашыу күл бар. Лабрадор ярымутрауында иң ҙур һыу объектыxa0— Смалвуд һыуһаҡлағысы, ләкин иң ҙур тәбиғи күлxa0— Мистассини күле. Башҡа билдәле күлдәр иҫәбенә Маникуаган һыуһаҡлағысы, Каньяпискау һыуһаҡлағысы, Ла-Гранде- 2 һәм Ла-Гранде-3 һыуһаҡлағыстары инә. Гидроэнергетиканы үҙләштереү тарихы арҡаһында ярымутрауҙағы сөсө һыулы күлдәрҙең күпселеге һыуһаҡлағыстар булып тора. Күлдәрҙең күплегенән тыш ярымутрауҙа йылғалар ҙа күп. Иң оҙоно Ла-Гранде йылғаһы оҙонлоғо 900 км (560 миль) тәшкил итә. Башҡа әһәмиәтле йылғаларxa0— Коксоак, Арно, Ла-Гранд, Фёй, Джордж, Черчиль, Пети-Бален, Белен, Повунгкитук, Наташкуан, Напетипи. Йылғалар суднолар йөрөшөнә яраҡлы түгел, һикәлтәләр, тупһалар күп булыу сәбәпле, диңгеҙгә ҡойған урында текә ярҙан шарлауыҡтар барлыҡҡа килә. Ярымутрау территорияһында күлдәр һәм һаҙлыҡтар күп.